**Балаларға қосымша бiлiм беру және Орта бiлiм беретiн үздiк ұйым грантын тағайындау конкурсын өткiзу саласындағы жергiлiктi атқарушы органдар көрсететiн мемлекеттiк көрсетiлетiн қызметтер стандарттарын бекiту туралы**

Қазақстан Республикасы Бiлiм және ғылым министрiнiң 2015 жылғы 7 сәуiрдегi № 170 бұйрығы. Қазақстан Республикасының Әдiлет министрлiгiнде 2015 жылы 8 мамырда № 10980 тiркелдi

"Әдiлет" ақпараттық-құқықтық жүйесi 18.05.2015 ж.

      «Мемлекеттiк көрсетiлетiн қызметтер туралы» 2013 жылғы 15 сәуiрдегi Қазақстан Республикасы Заңының 10-бабының 1) тармақшасына сәйкес **БҰЙЫРАМЫН:**
      1. Мыналар:
      1) осы бұйрыққа 1-қосымшаға сәйкес «Балаларға қосымша бiлiм беру бойынша қосымша бiлiм беру ұйымдарына құжаттар қабылдау және оқуға қабылдау» мемлекеттiк көрсетiлетiн қызмет стандарты;
      2) осы бұйрыққа 2-қосымшаға сәйкес «Орта бiлiм беретiн үздiк ұйым» грантын беру конкурсына қатысу үшiн құжаттарды қабылдау» мемлекеттiк көрсетiлетiн қызмет стандарты бекiтiлсiн.
      2. Мектепке дейiнгi және орта бiлiм, ақпараттық технологиялар департаментi (Ж.А. Жонтаева) заңнамада белгiленген тәртiппен:
      1) осы бұйрықтың Қазақстан Республикасы Әдiлет министрлiгiнде мемлекеттiк тiркелуiн;
      2) Қазақстан Республикасы Әдiлет министрлiгiнде мемлекеттiк тiркеуден өткен соң осы бұйрықты ресми жариялауды;
      3) осы бұйрықты Қазақстан Республикасы Бiлiм және ғылым министрлiгiнiң ресми интернет-ресурсында орналастыруды қамтамасыз етсiн.
      3. Осы бұйрықтың орындалуын бақылау Қазақстан Республикасының Бiлiм және ғылым вице-министрi Е.Н. Иманғалиевқа жүктелсiн.
      4. Осы бұйрық алғашқы ресми жарияланған күнiнен бастап қолданысқа енгiзiледi.

*Қазақстан Республикасының*
*Бiлiм және ғылым министрi                   А. Сәрiнжiпов*

      «КЕЛIСIЛДI»
      Қазақстан Республикасының
      Ұлттық экономика министрi
      \_\_\_\_\_\_\_\_\_\_\_\_\_\_ Е. Досаев
      27 сәуiр 2015 жыл

Қазақстан Республикасы
Бiлiм және ғылым министрiнiң
2015 жылғы 7 сәуiрдегi
№ 170 бұйрығына
1-қосымша

**«Балаларға қосымша бiлiм беру бойынша қосымша бiлiм беру**
**ұйымдарына құжаттар қабылдау және оқуға қабылдау»**
**мемлекеттiк көрсетiлетiн қызмет стандарты**

**1. Жалпы ережелер**

      1. «Балаларға қосымша бiлiм беру бойынша қосымша бiлiм беру ұйымдарына құжаттар қабылдау және оқуға қабылдау» мемлекеттiк көрсетiлетiн қызметi (бұдан әрi – мемлекеттiк көрсетiлетiн қызмет).
      2. Мемлекеттiк көрсетiлетiн қызмет стандартын Қазақстан Республикасы Бiлiм және ғылым министрлiгi (бұдан әрi – Министрлiк) әзiрледi.
      3. Мемлекеттiк қызметтi балаларға арналған қосымша бiлiм беру ұйымдары, жалпы орта бiлiм беру ұйымдары (бұдан әрi – көрсетiлетiн қызметтi берушi) көрсетедi.
      Өтiнiштi қабылдау және мемлекеттiк қызметтi көрсету нәтижесiн беру көрсетiлетiн қызметтi берушiнiң кеңсесi арқылы жүзеге асырылады.

**2. Мемлекеттiк қызметтi көрсету тәртiбi**

      4. Мемлекеттiк қызметтi көрсету мерзiмдерi:
      1) құжаттар топтамасы тапсырылған сәттен бастап – 30 (отыз) минут;
      2) құжаттар топтамасын тапсыруы үшiн күту уақытының барынша ұзақтығы – 15 (он бес) минут;
      3) қызмет көрсету уақытының барынша ұзақтығы – 15 (он бес) минуттан аспайды.
      5. Мемлекеттiк қызметтi көрсету нысаны: қағаз түрiнде.
      6. Мемлекеттiк қызметтi көрсетудiң нәтижесi: бiлiм алушыны ата-анасының бiрiнiң немесе заңды өкiлiнiң өтiнiшi негiзiнде балаларға қосымша бiлiм беру бойынша қосымша бiлiм беру ұйымына қабылдау.
      Мемлекеттiк қызмет көрсету нәтижесiн ұсыну нысаны: қағаз түрiнде.
      7. Мемлекеттiк қызмет жеке тұлғаларға ақылы және тегiн көрсетiледi (бұдан әрi - көрсетiлетiн қызметтi алушы).
      «Бiлiм туралы» 2007 жылғы 27 шiлдедегi Қазақстан Республикасының Заңында көзделген бiлiм алушылар санатына мемлекеттiк көрсетiлетiн қызмет тегiн немесе жеңiлдiк негiзiнде ақылы түрде көрсетiледi.
      Мемлекет әлеуметтiк көмекке мұқтаж Қазақстан Республикасы азаматтарын олардың бiлiм алуы кезеңiнде қаржылау шығыстарын толық немесе iшiнара өтейдi.
      Әлеуметтiк көмек көрсетiлетiн Қазақстан Республикасы азаматтарының санатына:
      1) жетiм балалар, ата-анасының қамқорлығынсыз қалған балалар;
      2) даму мүмкiндiктерi шектеулi балалар, мүгедектер және бала кезiнен мүгедектер, мүгедек балалар;
      3) көп балалы отбасылардың балалары;
      4) кәмелетке толмағандарды уақытша оқшаулау, бейiмдеу және оңалту орталықтарындағы балалар;
      5) жалпы және санаторийлiк үлгiдегi мектеп-интернаттарында, мектеп жанындағы интернаттарда тұратын балалар;
      6) дарынды балаларға арналған мамандандырылған интернаттық бiлiм беру ұйымдарында тәрбиеленетiн және бiлiм алатын балалар;
      7) интернаттық ұйымдардың тәрбиеленушiлерi;
      8) мемлекеттiк атаулы әлеуметтiк көмек алуға құқығы бар отбасылардан, сондай-ақ мемлекеттiк атаулы әлеуметтiк көмек алмайтын, жан басына шаққандағы орташа табысы ең төменгi күнкөрiс деңгейiнiң шамасынан төмен отбасылардан шыққан балалар;
      9) денсаулық жағдайына байланысты бастауыш, негiзгi орта, жалпы орта бiлiм беру бағдарламалары бойынша ұзақ уақыт бойы үйде немесе стационарлық көмек, сондай-ақ қалпына келтiру емiн және медициналық оңалту көрсететiн ұйымдарда оқитын балалар;
      10) Қазақстан Республикасының заңдарымен айқындалатын өзге де санаттағы азаматтар жатады.
      Мемлекеттiк көрсетiлетiн қызмет құнын «Бiлiм туралы» 2007 жылғы 27 шiлдедегi Қазақстан Республикасының Заңына сәйкес көрсетiлетiн қызметтi берушi айқындайды және облыстардың, республикалық маңызы бар қаланың, астананың жергiлiктi атқарушы органдарының интернет-ресурстарында орналастырылады.
      Бiлiм беру қызметтерiне ақы төлеу екiншi деңгейдегi банктер мен жекелеген банктiк операцияларды жүзеге асыратын ұйымдар арқылы қолма-қол және қолма-қол ақшасыз нысанда жүргiзiледi.
      8. Көрсетiлетiн қызметтi берушiнiң жұмыс кестесi: Қазақстан Республикасының еңбек заңнамасына сәйкес, көрсетiлетiн қызметтi берушiнiң белгiленген жұмыс кестесi бойынша демалыс және мереке күндерiн қоспағанда, дүйсенбi-жұма аралығында.
      Өтiнiштi қабылдау және мемлекеттiк көрсетiлетiн қызметтiң нәтижесiн беру сағат 13.00-ден 14.30-ға дейiнгi түскi үзiлiспен сағат 09.00-ден 17.30-ға дейiн жүргiзiледi.
      Мемлекеттiк қызмет алдын ала жазылусыз және жеделдетiлген қызмет көрсетусiз, кезек күту тәртiбiмен көрсетiледi.
      9. Көрсетiлетiн қызметтi алушы (не сенiмхат бойынша оның өкiлi) жүгiнген кезде мемлекеттiк қызмет көрсету үшiн қажеттi құжаттар тiзбесi:
      1) еркiн нысандағы өтiнiш;
      2) баланың жеке басын куәландыратын құжат;
      3) Қазақстан Республикасы Денсаулық сақтау министрiнiң мiндетiн атқарушының 2010 жылғы 23 қарашадағы № 907 бұйрығымен (Нормативтiк құқықтық актiлердi мемлекеттiк тiркеу тiзiлiмiнде № 6697 болып тiркелген) бекiтiлген № 035-2/У нысаны бойынша медициналық анықтама.
      Көрсетiлетiн қызметтi алушы барлық қажеттi құжаттарды тапсырған кезде көрсетiлетiн қызметтi берушiге – өтiнiштiң көшiрмесiнде құжаттар топтамасын қабылдаудың күнi мен уақыты көрсетiле отырып, көрсетiлетiн қызметтi берушiнiң кеңсесiнде тiркеу туралы белгi өтiнiштiң қағаз жеткiзгiште қабылданғанын растау болып табылады.

**3. Мемлекеттiк қызмет көрсету мәселелерi бойынша республикалық маңызы бар қаланың және астананың, ауданның (облыстық маңызы бар қаланың) жергiлiктi атқарушы органдарының, мемлекеттiк көрсетiлетiн қызметтi берушiнiң және (немесе) оның лауазымды адамдарының шешiмдерiне, әрекетiне (әрекетсiздiгiне) шағымдану тәртiбi**

      10. Көрсетiлетiн қызметтi берушiнiң және (немесе) оның лауазымды адамдарының мемлекеттiк қызмет мәселелерi бойынша әрекетiне (әрекетсiздiгiне) шағымдану:
      шағым осы мемлекеттiк көрсетiлетiн қызмет стандартының 12-тармағында көрсетiлген республикалық маңызы бар қаланың және астананың, ауданның (облыстық маңызы бар қаланың) тиiстi жергiлiктi атқарушы органдарының (бұдан әрi - ЖАО) және көрсетiлетiн қызметтi берушiнiң басшысының атына берiледi.
      Шағым жазбаша нысанда пошта арқылы не көрсетiлетiн қызметтi берушiнiң немесе тиiстi ЖАО-ның кеңселерi арқылы қолма-қол берiледi.
      Шағымның көрсетiлетiн қызметтi берушiнiң немесе ЖАО-ның кеңсесiнде шағымды қабылдаған адамның тегi мен аты-жөнi, берiлген шағымға жауап алу мерзiмi мен орны көрсетiле отырып тiркелуi (мөртаңба, кiрiс нөмiрi мен күнi) шағымның қабылданғанын растау болып табылады.
      Шағымда жеке тұлғаның тегi мен аты-жөнi, әкесiнiң аты (болған жағдайда) пошталық адресi, байланыс телефондары көрсетiледi және көрсетiлетiн қызметтi алушы қол қою керек.
      Көрсетiлетiн қызметтi берушiнiң немесе тиiстi ЖАО-ның мекенжайына келiп түскен көрсетiлетiн қызметтi алушының шағымы оның тiркелген күнiнен бастап бес жұмыс күнi iшiнде қаралуға жатады. Шағымды қарау нәтижелерi туралы дәлелдi жауап көрсетiлетiн қызметтi алушыға пошта арқылы жiберiледi не көрсетiлетiн қызметтi берушiнiң немесе тиiстi ЖАО-ның кеңсесiнде қолма-қол берiледi.
      Көрсетiлген мемлекеттiк қызмет нәтижелерiмен келiспеген жағдайда, көрсетiлетiн қызметтi алушы мемлекеттiк қызметтер көрсету сапасын бағалау және бақылау жөнiндегi уәкiлеттi органға шағыммен жүгiне алады.
      Мемлекеттiк қызметтер көрсету сапасын бағалау және бақылау жөнiндегi уәкiлеттi органның мекенжайына келiп түскен көрсетiлетiн қызметтi алушының шағымы тiркелген күнiнен бастап он бес жұмыс күнi iшiнде қарауға жатады.
      11. Көрсетiлген мемлекеттiк қызмет нәтижелерiмен келiспеген жағдайларда, көрсетiлетiн қызметтi алушы Қазақстан Республикасының заңнамасында белгiленген тәртiппен сотқа жүгiнуге құқылы.

**4. Мемлекеттiк қызмет көрсету ерекшелiктерi ескерiле**
**отырып қойылатын өзге де талаптар**

      12. Мемлекеттiк қызмет көрсету орындарының мекенжайлары:
      1) Министрлiктiң www.edu.gov.kz интернет-ресурсында «Мемлекеттiк көрсетiлетiн қызмет» бөлiмiнде;
      2) ЖАО интернет-ресурстарында орналастырылған.
      13. Көрсетiлетiн қызметтi алушының мемлекеттiк қызмет көрсету тәртiбi мен мәртебесi туралы ақпаратты қашықтықтан қол жеткiзу режимiнде Мемлекеттiк қызмет көрсету мәселелерi жөнiндегi бiрыңғай байланыс орталығы арқылы алу мүмкiндiгi бар.
      14. Мемлекеттiк қызмет көрсету мәселелерi жөнiндегi бiрыңғай байланыс орталығы: 8-800-080-7777, 1414.

Қазақстан Республикасы
Бiлiм және ғылым министрiнiң
2015 жылғы 7 сәуiрдегi
№ 170 бұйрығына
2-қосымша